《寄曾运使》
宋代·赵蕃

知名必曹刘，乃可暗中索。
无闻若我遭，过眼谁复忆。
如何十年若，姓名犹见识。
当时所陈诗，亦复能道说。
岂我能致然，先生自为德。
维时岁云莫，归路千山隔。
见公不三四，身已限南北。
迨兹去无由，乃悔来卒迫。
况今落蛮夷，公且天咫尺。
犹拟信州船，看竹茶山宅。

作者简介：赵蕃（1143年～1229年），字昌父，号章泉，原籍郑州。理宗绍定二年，以直秘阁致仕，不久卒。諡文节。